Rikunarita-ORG/Wikinium huggingface dataset:
# Cyklistika

Cyklisti v dánskej Kodani
**Cyklistika** je jazda na bicykli s rekreačným, športovým, turistickým alebo dopravným zameraním. Osoby, ktoré jazdia na bicykli sú cyklisti. Cyklistika vznikla po skonštruovaní bicykla v 19. storočí. Dnes je na Zemi asi miliarda bicyklov, ktoré sú ekologickým a v niektorých oblastiach dôležitým druhom dopravy.

Športová cyklistika sa delí na dve odvetvia:

* Rýchlostná cyklistika zahŕňa: cestnú, dráhovú, BMX, cyklokros, gravel, horskú cyklistiku a cykloturistiku.
* Technické disciplíny: sálová cyklistika, cyklotrial a BMX Freestyle.

## História

Prvý bicykel podobajúci sa tomu dnešnému nakreslil vynálezca a maliar Leonardo da Vinci (1492). Jeho bicykel však nebol nikdy vyrobený. V roku 1800 vyrobil ruský nevoľník Artamov železný bicykel s pedálmi na prednom kolese. Tento samohyb mal však k dnešnému bicyklu dosť ďaleko. Hromadnú výrobu bicyklov začal až nemecký barón Karl Friedrich Drais, ktorý je nazývaný praotcom bicykla.

Prvé organizované cyklistické preteky sa konali 31. mája 1868 v Paríži, v parku St. Cloude na vzdialenosť 1 200 m. O rok neskôr sa vo Veľkej Británii konali prvé medzimestské preteky na trase Londýn - Bristol. Nešlo však o cestné preteky, pretože v tom čase ešte bicykel nebol v Británii oficiálne uznaný ako cestný dopravný prostriedok. Skutočné prvé cestné preteky sa uskutočnili v tom istom roku vo Francúzsku (17. november 1869) na trati medzi Parížom a mestom Rouen, pričom dĺžka pretekov bola 126 km. Pretekov sa zúčastnilo 198 pretekárov.

V súčasnosti udávajú tempo a smer vývoja bicyklov dve veľké firmy - firma Campagnolo, vyrábajúca komponenty pre cestné bicykle a firma Shimano, jeden z najväčších výrobcov komponentov pre horské bicykle.

## Pozri aj

* športová cyklistika
* Cykloturistika

## Iné projekty

Commons* Commons ponúka multimediálne súbory na tému **Cyklistika**
# Holandsko (kráľovstvo)

|  |
| --- |
| **Holandské kráľovstvo** |
|

|  |  |
| --- | --- |
|  |  |
| Vlajka
 | Znak
 |

 |
| Národné motto: franc. Je maintiendrai |
| Štátna hymna: Wilhelmus van Nassouwe |
|  |
| **Miestny názov** |   |
|  • dlhý | Koninkrijk der Nederlanden |
|  • krátky | Nederland |
| **Hlavné mesto** | Amsterdam 52°22′ 23.š. 4°53′ 32.d. |
| **Najväčšie mesto** | Amsterdam |
| **Úradné jazyky** | Holandčina |
| **Regionálne jazyky** | Angličtina Papiamento Západná frízština |
| **Štátne zriadenie** Kráľ | konštitučná monarchia Viliam Alexander |
| **Vznik** | 1581 – vyhlásenie nezávislej republiky |
| **Susedia** | Nemecko, Belgicko, Francúzsko |
| **Rozloha**  • celková  • voda (%) |   42531 km² (131.)    km² (18,96 %) |
| **Počet obyvateľov**  • odhad (2019)  • hustota (2019) |   17 737 438 (64.)   515/km² |
| **Mena** | Euro (EUR), Americký dolár (USD), Gulden Holandských Antíl (ANG), Arubský florin (AWG) () |
| **Časové pásmo**  • Letný čas | UTC +1, UTC -4 (UTC) (UTC) |
| **Medzinárodný kód** | NL |
| **Internetová doména** | .nl, .aw, .cw, .sx, .bq |
| **Smerové telefónne číslo** | +31 (Holandsko), +297 (Aruba), +599 (Curaçao / Holandský Karibik), +1721 (Sint Maarten) |
|  Interaktívna mapa |

Schéma členenie kráľovstva od októbra 2010
**Holandsko** (slovenský normovaný názov; hol. Nederland), dlhý tvar **Holandské kráľovstvo** (hol. Koninkrijk der Nederlanden), je oficiálny názov kráľovstva s centrom v dnešnom vlastnom Holandsku od roku 1815. Pre roky 1815 – 1830, kedy k nemu patrilo aj Belgicko, sa neoficiálne nazýva aj Spojené kráľovstvo nizozemské. V roku 1954 bolo Holandské kráľovstvo značne reorganizované. Od tohto roku je to federálna monarchia na čele s holandským kráľom ako hlavou štátu. Ďalšia významná reorganizácia sa uskutočnila v októbri 2010.

## Do októbra 2010

Do 10. októbra 2010 Holandsko pozostávalo z troch častí („krajín“):

* Holandsko (*Nederland*),
* Holandské Antily (*Nederlandse Antillen*),
* Aruba (*Aruba*).

Len Holandsko bolo súčasťou Európskej únie, ostatné krajiny nie. Holandsko a Holandské Antily boli členmi WTO. Každá krajina mala vlastnú ústavu.

## Od októbra 2010

|   | Krajina | Počet obyvateľov | Rozloha | Hustota obyvateľov | Mena |
| --- | --- | --- | --- | --- | --- |
|   Holandsko |
|   | európska časť | 16.570.613 (2007) | 41.526 km² | 399 ob./km² | euro (EUR) |
|   | Ostrovy BES (Karibské Holandsko, Osobitné obce) | 18.401 (2007) | 322 km² | 57 ob./km² | americký dolár (od 1.1.2011) |
|   Aruba | 106.050 (2008) | 180 km² | 589 ob./km² | arubský florin |
|   Curaçao | 180.592 (2007) | 444 km² | 406 ob./km² | antilský gulden |
|   Sint Maarten | 33.119 (2007) | 34 km² | 974 ob./km² | antilský gulden |

## Referencie

## Zdroj

*Informácie v infoboxe sú sčasti alebo úplne prebrané z infoboxu článku Kingdom of the Netherlands zverejneného na anglickej Wikipédii.*